Pöytäjääkiekko

thumb|250px|Stigan valmistama pöytäjääkiekkopeli. Pöytäjääkiekko on jääkiekkoon perustuva pöytäpeli. Peli koostuu jääkiekkokaukalon pienoismallista, jolla kaksi pelaajaa liikuttaa kumpikin kuutta pelaajaa pöydän alla kulkevien tikkujen avulla. Kiekkokaukaloita on useita erilaisia, mutta lajin kansainvälisen katto-organisaation, ITHF:n, peleissä käytetään ruotsalaisen Stigan valmistamaa mallia. Pöytäjääkiekossa yksi ottelu kestää viisi minuuttia, ja jokaisessa turnauksessa yksittäinen kilpailija pelaa kymmeniä otteluita. Vuonna 1992 perustettu Suomen pöytäjääkiekkoliitto (SPJKL) järjestää lajin kansallisia turnauksia, lähettää kansallisen rankingin perusteella maajoukkueen MM-kisoihin, ja pitää yhteyttä tiedotusvälineisiin, sponsoreihin ja muiden maiden lajijärjestöihin. Vuodessa SPJKL järjestää seitsemän kansallista ranking-turnausta, mukaan lukien pöytäjääkiekon SM- kisat, ympäri Suomea. == Sääntöjä == === Pelilaudat === * Virallisissa pöytäjääkiekkoturnauksissa täytyy käyttää Stigan valmistamia lautoja * Maaleissa olevat muoviset kupit täytyy poistaa (yleensä ne korvataan kankaisilla pusseilla) * Pelit täytyy jotenkin kiinnittää pöytään, jolla ne ovat * Pelaaja saa laittaa vastustajan maaliin "härpäkkeen" (väline jonka pitäisi vähentää kiekkojen kimpoamista pois maalista), mutta tässä tapauksessa hänen on annettava vastustajan laittaa hänen maaliinsa samanlainen. === Pelaajafiguurit === * Virallisissa turnauksissa on käytettävä Stiga Play Off- pelin figuureja * ITHF sallii kuitenkin muunlaisten figuurien käytön, kunhan siihen esitetään hyvä syy. === Ottelut === * Jokainen ottelu kestää viisi (5) minuuttia * Peliaikaa ei pysäytetä, vaikka kiekko lentäisi ulos kentältä * Kaikissa otteluissa on käyttettävä ajan mittaamiseksi ääninauhaa * Ottelun alkaminen on ilmoitettava selkeällä äänimerkillä, joka kuuluu 15–30 sekuntia ennen pelin alkua. Ottelun aikana pitää kuulua tietyin väliajoin, kuten 60 sekunnin välein selkeä äänimerkki, ja musiikin pitää merkitä ottelun viimeiset 30 sekuntia. Ottelu päättyy selkeään äänimerkkiin * Jos ottelu joudutaan jostain syystä keskeyttämään, kaikki ennen keskeytystä tapahtuneet maalit ovat voimassa, kun peli jatkuu * Jos pelaaja ei saavu otteluun ensimmäisten 30 sekunnin kuluessa, hänet merkitään automaattisesti luovuttaneeksi * Pelaaja voi luovuttaa kesken ottelun, mutta sitten hän menettää kaikki tekemänsä maalit ja vastustaja saa merkitä itselleen viisi (5) maalia lisää * Kun ottelu päättyy pudotuspelivaiheessa tasan, siitä pelataan jatko-aika. Se alkaa uudella aloituksella. Ensimmäisen maalin tehnyt pelaaja voittaa ottelun === Kiekon pudottaminen === * Jokainen ottelu alkaa aloituksella, jossa kiekko sijoitetaan keskiympyrän keskelle. Ottelu alkaa äänimerkillä, ja jos jompikumpi pelaaja liikuttaa kiekkoa ennen äänimerkkiä, aloitus uusitaan pudottamalla kiekko * Kiekon pudottaminen tapahtuu tiputtamalla se keskiympyrän keskelle * Keskushyökkääjien ja puolustajien on pysyttävä aloituksessa omalla puolellaan punaviivaa, eivätkä kyseiset figuurit voi koskettaa kiekkoa ennen kuin se osuu jäähän * Pudotuksessa kiekko pitää tiputtaa viisi (5) senttimetriä keskushyökkääjien päiden yläpuolelta, ja pudottavan käden pitää olla paikallaan. Kiekko tulee pudottaa litteämpi puoli alaspäin * Kiekon pudottajan on oltava varma, että vastustaja on valmis aloitukseen. Jos pelaaja pudottaa kiekon väärin, vastustaja voi vaatia häntä tiputtamaan sen uudestaan tai suorittaa tiputuksen itse. Jos pelaaja tekee runsaasti vääriä pudotuksia, vastustaja voi pyytää puolueetonta henkilöä pudottamaan kiekon * Kiekon pudotuksen tai aloituksen jälkeen pitää kulua kolme (3) sekuntia, jotta tehty maali hyväksytään. Tämä sääntö pätee vaikka kiekon pudottaisi puolueeton henkilö * Jotta maali hyväksyttäisiin kiekon pudottamisen jälkeen, on tapahduttava jokin seuraavista: ** Kiekko koskettaa kentän laitaa vähintään 3 sekunnin kuluttua aloituksesta ** Kiekko koskettaa muuta pelin figuuria kuin keskushyökkääjää tai maalivahtia vähintään 3 sekunnin kuluttua aloituksesta. ** Keskushyökkääjälle syötetään tarkoituksellisesti. Jos on epäselvää, saako keskushyökkääjä kiekon tarkoituksellisesta syötöstä vai vahingossa, puolustava pelaaja (tai erotuomari, jos sellainen on) voi päättää, sallitaanko keskushyökkääjän tehdä suora maali. Jos päätetään, että keskushyökkääjä ei voi tehdä suoraa maalia, keskushyökkääjä voi tehdä maalin vain noudattamalla ensimmäistä tai toista tämän säännön kohtaa * Jos kiekko lentää jatkoajalla pois kentältä, elaajat voivat pyytää puolueetonta henkilöä suorittamaan aloituksen, ja he voivat sopia käyttävänsä esimerkiksi seuraavaa valinnaista kiekon pudotusmenetelmää kaikille aloituksille: Puolueeton henkilö asettaa kiekon keskiympyrän keskelle, varmistaa sitten että kummatkin pelaajat ovat valmiita ja sanoo sitten "Go". == Katso myös == * Pöytäjääkiekon maailmanmestaruuskilpailut * Pöytäjääkiekon maailmanranking * Luettelo pöytäjääkiekkoilijoista == Lähteet == == Aiheesta muualla == *Suomen pöytäjääkiekkoliitto *Kansainvälinen pöytäjääkiekkoliitto, ITHF *